|  |  |
| --- | --- |
|  | Por samtitola artikolo vidu la paĝon Blonay (stacidomo). |



**Blonay** estas komunumo en la distrikto Riviera-Pays-d’Enhaut en Kantono Vaŭdo, Svislando. Ĝi havis 5985 loĝantojn je la 31-a de decembro 2011.

Geografio
---------

La komunumo Blonay situas inter Vevey kaj Montreux proksimume 3 kilometrojn norde de la Lago Lemano sur la suda deklivo de la Vaŭdaj Alpoj sur la sudokcidenta flanko de la montoj Pléiades. La komunumo konsistas el la vilaĝo Blonay kun la kvartaloj Tercier kaj Cojonnex, kaj la vilaĝetoj Tusinge, Les Chevalleyres, Ondallaz kaj Lally, kaj diversaj izolitaj bienoj kaj alpopaŝtejoj.

La teritorio de la komunumo etendiĝas sur areo de 16,09 km², de kiuj 42,8% estas kovritaj de arbaro, 35,9% servas por agrikulturo kaj 18,0% por setlado.

Najbaraj komunumoj
------------------

La komunumo Blonay limas en nordokcidento kaj nordo al Saint-Légier-La Chiésaz, en nordnordoriento al Châtel-Saint-Denis (FR), en nordoriento al Haut-Intyamon (FR), en sudo al Montreux, kaj en sudokcidento al La Tour-de-Peilz.

Trafiko
-------

Tra Blonay pasas kantona vojo, kiu okcidente nomiĝas *Route de Saint Légier* kaj okcidente *Route le Brent* konektante la komunumon al la kantona ĉefvojo n-ro 9. En sudo al svisa aŭtovojo A9 kondukas laŭlonge de la komunumlimo; al ĝi ekzistas alveturejoj nordokcidente apud Vevey kaj sudoriente apud Montreux.

Historio
--------

La unua dokumenta mencio de Blonay datiĝas el la jaro 861 kiel *Blodennaco*. Dum mezepoko Blonay apartenis al la samnoma senjorujo, al kiu fine de la 12-a jarcento apartenis ankaŭ la teritorioj de Saint-Légier-La Chiésaz, Corsier kaj Vevey. Post plurfoja divido la restinta senjorujo estis en la jaro 1750 vendita al Emanuel Franz Rudolf de Graffenried. La meza kaj supera jurisdikcio ĝis la Helveta Revolucio de 1798 apartenis al la Senjoroj de Blonay. En la jaro 1806 Jean-Rodolphe-Frédéric de Blonay reaĉetis la familian prakastelon en Blonay, kiu ĝis hodiaŭ restis en la posedo de la familio.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Elisabeth Salvi*: *Blonay* en *Historia Leksikono de Svislando* (2007-06-18)

Vidu ankaŭ
----------

* Blonay (stacidomo)
* Bois-de-Chexbres (stacidomo)
* Château-de-Blonay (stacidomo)
* Chantemerle-près-Blonay (stacidomo)
* Fayaux (stacidomo)
* Lally (stacidomo)
* Les Chevalleyres (stacidomo)
* Les Pléiades (stacidomo)
* Ondallaz-L'Alliaz (stacidomo)
* Prélaz-sur-Blonay (stacidomo)
* Tusinge (stacidomo)

Eksteraj ligiloj
----------------

* Kategorio Blonay en la Vikimedia Komunejo (Multrimedaj datumoj)

* Oficiala retejo de la komunumo Blonay Arkivigite je 2021-02-24 per la retarkivo Wayback Machine

* **Vidu ankaŭ en la Vikimedia Komunejo la kategorion Blonay** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la Distrikto Riviera-Pays-d'Enhaut |
| --- |
| Blonay • Chardonne • Château-d'Œx • Corseaux • Corsier-sur-Vevey • Jongny • Montreux • Rossinière • Rougemont • Saint-Légier-La Chiésaz • La Tour-de-Peilz • Vevey • Veytaux |  |

 |


|  |  |
| --- | --- |
| Bibliotekoj | * PeEnEo: 443580
* GND: 4080439-2
* LCCN: n80000894
* VIAF: 143059837
 |